Diari Oficial de la Generalitat Valenciana


Sumari del DOGV 6715, del 16-02-2012 (2012/1393)

Notificació de la resolució del recurs d'alçada. Expedient sancionador número 49/10-V.
--------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1393


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de la resolució del recurs d'alçada. Expedient sancionador número 49/10-V. [2012/1393]  
Com que no ha sigut possible notificar de manera personal i directa a la mercantil Tano Resort, SL, titular de l'establiment Hotel Tano Resort, la Resolució del recurs d'alçada de data 28 de novembre de 2011, l'esmentada resolució, dictada per la directora general de Turisme, es publicarà en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà del present edicte.  
  
  
València, 30 de gener de 2012.- La directora general de Turisme: Cristina Morató Sesé.  
  
Resolució del recurs d'alçada  
«Vist el recurs d'alçada interposat per Josefina Gomar Martínez, en representació de la mercantil Tano Resort, SL, titular de l'establiment denominat Hotel Tano Resort, ubicat en la carretera de Séquia del Rei, s/n, de Gandia (València), contra la Resolució sancionadora del cap del Servici Territorial de Turisme i Cultura de València de data 10 de maig de 2011.  
  
Fets  
  
Primer. El cap del Servici Territorial de Turisme de València en la resolució sancionadora esmentada, i en virtut de l'informe d'inspecció de data 23 de febrer de 2010, va imposar a la recurrent una sanció de multa de mil euros (1.000 €), per la infracció de l'article 51.12 de la Llei 3/1998, de 21 de maig, de Turisme de la Comunitat Valenciana, per haver modificat substancialment l'establiment o els requisits preceptius per a l'exercici de l'activitat, sense haver-ho comunicat de la manera reglamentàriament determinada, circumstàncies que consten en l'esmentada resolució i es donen per reproduïdes.  
  
Segon. Contra esta resolució, Josefina Gomar Martínez, en representació de la mercantil Tano Resort, SL, titular de l'establiment denominat Hotel Tano Resort, ubicat a Gandia, va interposar un recurs d'alçada en què sol·licitava que es deixara sense efecte la sanció de multa imposada, basant-se en les al·legacions que a continuació, de manera succinta, s'exposen:  
Que fins a setembre de 2010 l'hotel tenia un director que va cessar en el càrrec sense comunicar la situació a l'administració turística, i que quan se'ls va requerir la proposta de sanció, va ser la primera notícia que van tindre sobre la situació.  
Que la documentació que els van requerir no es va presentar en el termini fixat perquè no la tenien i al·leguen que l'hotel, abans de ser adquirit per Tano Resort, SL, era l'Hotel Don Ximo, que va ser construït per una promotora.  
Que els va ser impossible contactar amb els anteriors propietaris, així com amb la promotora, per a requerir-los la documentació corresponent.  
Que, després de diversos tràmits, van tindre accés als arxius de l'Ajuntament de Gandia per a poder obtindre els plànols de l'hotel, el projecte i la resta de documentació.  
  
Fonaments jurídics  
  
Primer. L'article 29 del Decret 153/1993, de 17 d'agost, regulador dels establiments hotelers de la Comunitat Valenciana, disposa:  
  
«Qualsevol modificació que puga afectar la classificació, capacitat, titularitat, denominació i/o disponibilitat d'instal·lacions o servicis dels establiments reglamentats en la present disposició haurà de comunicar-se al servici territorial de Turisme de la província en què radique l'establiment, i s'adjuntaran els documents que, dels assenyalats en l'article 25, la justifiquen. Este òrgan, excepte en el cas que es produïsca una omissió total essencial de dades o documents, en deixarà constància en el registre i, a este efecte, entregarà al titular un document que ho acredite. Posteriorment, de conformitat amb l'article 26, es realitzaran les comprovacions que resulten oportunes».  
  
  
Segon. De la Llei 3/1998, de 21 de maig, de Turisme de la Comunitat Valenciana, modificada per la Llei 12/2009, de 23 de desembre, l'article 51.12 considera infracció administrativa de caràcter greu: «La modificació substancial de l'establiment o dels requisits preceptius per a l'exercici de l'activitat sense haver-ho comunicat de la manera reglamentàriament determinada».  
  
Tercer. En este cas, de les al·legacions formulades per la recurrent i de les comprovacions realitzades en la Unitat d'Allotjaments del Servici Territorial de Turisme i Cultura de València, relatives a la modificació de la capacitat de l'establiment hoteler, ha d'assenyalar-se que, a pesar d'haver-se comés la infracció, la mercantil ha efectuat la comunicació/declaració responsable referent a l'activitat de l'hotel pel que fa a la modificació en la capacitat, per la qual cosa és procedent una reducció de la quantia de la sanció imposada en la resolució sancionadora, ja que ha presentat l'esmentada comunicació/declaració responsable.  
  
D'acord amb l'informe del cap del Servici Territorial de Turisme i Cultura de València de data 10 de novembre de 2011, i en virtut del que establix l'article 54.c de la Llei 3/1998, de Turisme de la Comunitat Valenciana, que considera circumstància atenuant de la responsabilitat l'esmena de les deficiències detectades durant la tramitació de l'expedient, s'estima parcialment el recurs d'alçada interposat per la recurrent contra la resolució sancionadora del cap del Servici Territorial de Turisme i Cultura de València de data 10 de maig de 2011, s'anul·la la sanció de multa imposada de mil euros (1.000 €) i s'imposa la sanció de multa de tres-cents euros (300 €).  
  
  
Resolució  
  
D'acord amb els antecedents de fet i els fonaments de dret que han quedat exposats, i en virtut del que disposen el Decret 20/2004, de 8 d'octubre, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), i especialment l'article 5 i l'article 2 del Decret 100/2011, de 26 d'agost, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc estimar parcialment el recurs d'alçada interposat per Josefina Gomar Martínez, en representació de la mercantil Tano Resort, SL, titular de l'establiment denominat Hotel Tano Resort, ubicat a Gandia, contra la Resolució sancionadora del cap del Servici Territorial de Turisme i Cultura de València de 10 de maig de 2011; anul·lar la sanció de multa imposada de mil euros (1.000 €), i imposar la sanció de multa de tres-cents euros (300 €).  
  
Contra la present resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o del domicili de la recurrent, a la seua elecció, dins del termini de dos mesos comptadors des de l'endemà de la recepció, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 28 de novembre de 2011.- La directora general de Turisme i directora de l'Agència Valenciana del Turisme: Cristina Morató Sesé».